open-index/open-wikipedia-markdown huggingface dataset:
Thomas Jaggar

**Thomas Augustus Jaggar** (* 24. január 1871, Philadelphia, Pensylvánia, USA - † 17. január 1953, Honolulu, Havaj) bol americký geológ a vulkanológ. Bol zakladateľom a prvým riaditeľom Havajského vulkanologického observatória. 

## Život
Narodil sa vo Philadelphii, v štáte Pensylvánia, USA 24. januára 1871 ako syn episkopálneho biskupa. 

V roku 1897 získal Ph.D. v odbore geológia na Harvardovej univerzite. Nasledujúcich niekoľko rokov strávil ako vedec v laboratóriu. Bol silne presvedčený, že experimentovanie je kľúčovým pre pochopenie vo vedách o Zemi. Jaggar napríklad skonštruoval vodný žľab vyložený pieskom a štrkom aby pochopil riečnu eróziu a tavil horniny v pieckach pre štúdium správania magiem.

Keď Jaggar dozrieval ako vedec, pociťoval rastúcu potrebu po vykonávaní experimentov priamo v prírode. Jaggar v tomto čase napísal:

*„Kým experimentovanie v malých mierkach vykonávaných v laboratóriu mi pomohli porozumieť detailom prírody ... potreba merania samotnej prírody zostala.“*


## Externé odkazy
* THOMAS A. JAGGAR, JR., AND THE HAWAIIAN VOLCANO OBSERVATORY 

Kategória:Geológovia USA
Kategória:Vulkanológovia
Kategória:Osobnosti z Philadelphie
Kategória:Osobnosti z Honolulu
Transtage

thumb|Transtage
**Transtage** bol horný raketový stupeň, používaný na amerických raketách Titan 3. Bol vybavený dvoma motormi AJ-10-138 na hypergolické pohonné látky (N<sub>2</sub>O<sub>4</sub> a Aerozín-50). Používal sa v rokoch 1964 až 1989. Celkom vykonal 47 štartov, z čoho bolo 5 neúspešných a 3 čiastočne zlyhania. 

Prvý let sa konal 1. septembra 1964 a išlo o test kompatibility s raketou Titan 3A. Zlyhal však tlakový systém a stupeň sa predčasne zastavil. Druhý štart prebehol úspešne a po ďalších dvoch úspešných štartoch s testovacími satelitmi bol stupeň uvedený do služby. Používal sa na raketách Titan 3C, Titan 23 a Titan 34D.

## Parametre
* celkový ťah: 71,2 kN
* špecifický impulz: 311 sekúnd
* doba zážihu: 440 sekúnd
* priemer: 3,05 metru
* dĺžka: 4,57 metru
* hmotnosť: 12 247 kg
* prázdna hmotnosť: 1950 kg

## Externé odkazy

* Encyclopedia Astronautica - Transtage
* Gunter's Space Page - Transtage

Kategória:Kozmická technika USA
Kategória:Raketové stupne
Kód Kamenických

náhľad|Český text v kóde Kamenických zobrazený v znakovej sade CP437
**Kód Kamenických**, pomenovaný podľa bratov Jiřího a Mariana Kamenických, bol veľmi populárnou znakovou sadou pre osobné počítače bežiace pod MS-DOSom v niekdajšom Česko-Slovensku (dnes Česko a Slovensko). Iné pomenovanie je *KEYBCS2*, čo je pomenovanie TSR programu, ktorý implementoval pre toto kódovanie ovládač klávesnice.

V podstate ide o sadu CP437, v ktorej boli kódové body 128 až 171 nahradené znakmi českej abecedy a slovenskej abecedy, pričom ich usporiadanie bolo vybraté tak, aby náhradné glyfy pripomínali čo najlepšie originály. Všetky semigrafické znaky stránky CP437 zostali nezmenené.

Obidva tieto rysy prispeli k popularite tohto kódovania, pretože v ňom bol český text s istými problémami čitateľný aj na počítačoch s pôvodnou znakovou sadou. Niektoré počítače mali totiž uložené fonty v ROM na videokarte, vďaka čomu bola modifikácia obťažná, ak nie nemožná. Výsledok často vyzeral čudne, napr. ç namiesto č.

Všeobecné rozšírenie kódu Kamenických neutrpelo ani zavedením oficiálnej kódovej stránky IBM – CP852, ani zavedením znakovej sady Windows-1250 (*Microsoft Central Europe*) vo Windows 3.1. Používanie sady Windows-1250 sa začalo až s nástupom Windows 95 a s rozšírením kancelárskeho balíka Microsoft Office.

Toto kódovanie sa niekedy nazýva codepage 895 (CP895), ale IBM toto číslo stránky používa pre inú sadu a IANA toto číslo vôbec neuznáva.

V roku 2005 sa stále používajú mnohé aplikácie používajúce interne alebo dokonca aj externe kódovanie Kamenických.

## Tabuľka znakov

RZ označuje riadiaci znak. Zmeny v porovnaní s  CP437 su označené  žltou farbou

## Referencie

## Pozri aj
* ASCII
* Unicode

## Externé odkazy
*Bratři Kameničtí: výsledné rozhodnutí jsme neučinili my, ale uživatelé – rozhovor nielen o  kódovaní na zive.cz

Kategória:Kódovanie znakov
Kadji Sports Academy

**Kadji Sports Academy** je kamerunská športová akadémia a futbalový klub. Klub je z mesta Douala a hrá v elitnej kamerunskej lige MTN Elite One.

## Slávni hráči
* Samuel Eto’o
* Étienne Eto’o
* Arnaud Monkam
* Éric Djemba Djemba
* Stéphane Mbia
* Benjamin Moukandjo Bilé
* Aurélien Chedjou
* Dinnyuy Kongnyuy
* Carlos Kameni
* Georges Mandjeck
* David Eto’o
* Sébastien Siani
* Raik Charlie Ebongue
* Victorien Ndong
* Sanda Oumarou

## Externé odkazy
* Oficiálna stránka (anglicky) 

Kategória:Kamerunské športové akadémie
Kategória:Kamerunské futbalové kluby
Emergency Firefighter

**Emergency Firefighter** (v USA publikované pod názvom **Firefighter 259**) je RPG a strategická počítačová hra. Vydalo ju štúdio InterActive Vision v spolupráci s Global Star Software v januári 2004. 

## Opis
Hra sa zameriava na ukážku praktickej práce hasičov v Spojených štátoch amerických. Kampaň obsahuje 10 misií odohrávajúcich sa v rôznych prostrediach (garáže, fabriky, laboratóriá a iné).

## Konfigurácia počítača
* Operačný systém: Microsoft Windows 98, Me or XP 
* Procesor: Pentium III/500 MHz alebo výkonnejší
* Pamäť: najmenej 128 MB RAM
* Voľné miesto na pevnom disku: 1 GB 
* Rýchlosť CD-ROM systému: 8× alebo výkonnejší
* Grafická karta: Direct X 8.1a alebo lepšia
* Zvuková karta: Direct X 8.1 alebo lepšia
* Video karta: 32 MB Direct X alebo lepšia
* Príslušenstvo: reproduktory alebo slúchadlá, myš, SVGA monitor

Kategória:Počítačové hry
Kategória:Strategické počítačové hry
Kategória:Počítačové hry na hrdinov
Robert Thirsk

**Robert Brent Thirsk** (* 17. august 1953, New Westminster) je pôvodne lekár, od decembra 1983 kanadský astronaut. Prvýkrát vzlietol do vesmíru v roku 1996 v raketopláne Columbia a v roku 2009 sa stal členom dlhodobej posádky Medzinárodnej vesmírnej stanice (Expedícia 20).

## Životné dráha
### Štúdium
Po strednej škole Robert Thirsk nastúpil na *University of Calgary*, titul bakalára v odbore strojárstvo (*mechanical engineering*) získal roku 1976, magister v rovnakom odbore na *[[Massachusetts Institute of Technology]]* (MIT) sa stal roku 1978. O štyri roky neskôr sa stal doktorom medicíny na *McGill University*. Po štúdiách krátko pracoval v montrealskej nemocnici *Queen Elizabeth Hospital*.

### Astronaut
Prihlásil sa do prvého kanadského náboru astronautov a od 5. decembra 1983 patril medzi šesticu prvých kanadských astronautov, začlenených pod Národnú výskumnú radu (NRC, *National Research Council*). Od roku 1989 oddiel kanadských astronautov funguje v rámci Kanadskej vesmírnej agentúry (CSA, *Canadian Space Agency*). Od februára 1984 sa po vymenovaní za náhradníka Marca Garneaua pre let STS-41-G (misia sa uskutočnila v októbri 1984), pripravoval v Johnsonovom vesmírnom stredisku v Houstone.

#### Prvý let
Prvýkrát odštartoval do vesmíru na palube raketoplánu Columbia (let STS-78) 20. júna 1996 vo funkcii špecialistu pre užitočné zaťaženie. Columbia pristála 7. júla, v kozme strávil 16 dní, 21 hodín a 48 minút.

#### Medzi letmi
Roku 1998 získal titul MBA na *Sloan School of Management*pri MIT.

V rokoch 19982000 absolvoval v Houstone výcvik letových špecialistov. Potom slúžil v houstonskom stredisku riadenia letov na poste hlavného operátora (*Capcom*) pre spojenie s posádkou ISS, resp. raketoplánov. V decembri 2004 bol určený za náhradníka talianskeho astronauta ESA Roberta Vittoriho pre let Sojuz TMA-6 (odštartoval v apríli 2005), stal sa tak prvým Kanaďanom s kvalifikáciou pre lety lodí Sojuz. V auguste 2006 bol určený do Expedície 16 na ISS, so štartom v STS-123 a pristátím v STS-124, ale vo februári 2007 z posádky vypadol.

#### Druhý let
V auguste 2007 bol zaradený do posádky Expedície 20. Dňa 27. mája 2009 odštartoval z kozmodrómu Bajkonur v kozmickej lodi Sojuz TMA-15. Spolu s ním boli na palube belgický astronaut Frank De Winne (ESA) a ruský kozmonaut Roman Romanenko - veliteľ lode. Cieľom letu bola Medzinárodná vesmírna stanica (ISS) pri ktorej Sojuz pristál 29. mája 2009. Posádka Sojuzu TMA-15 rozšírila počet kozmonautov ISS na 6, Thirsk v dlhodobej posádke Expedície 20 zaujal pozíciu palubného inžiniera.

## Referencie



## Iné projekty

## Externé odkazy
* – oficiálny životopis na stránkach CSA

Kategória:Kanadskí kozmonauti
Kategória:Kanadskí lekári
Kategória:Osobnosti z Britskej Kolumbie
Kategória:Absolventi University of Calgary
Kategória:Absolventi MIT
Kategória:Absolventi McGill University
11. mechanizovaný prápor

**11. mechanizovaný prápor** 1. mechanizovanej brigády Ozbrojených síl Slovenskej republiky je prápor okamžitej reakcie, elitný mechanizovaný útvar Pozemných síl Slovenskej republiky. Je súčasť síl vysokej pripravenosti NATO. Veliteľom je od roku 2024 podplukovník Jozef Varchol

## Dejiny
Prápor vznikol 1. októbra 1995 ako „Prápor rýchleho nasadenia“, zároveň bol prvým profesionálnym útvarom v slovenských ozbrojených silách. V roku 1997 dostali príslušníci práporu právo nosiť zelený baret, ako jediný vtedajšej Armády SR. V roku 2000 bol názov zmenený na „Prápor okamžitej reakcie“ a od 7. februára 2001 čestný názov „PRÁPOR OKAMŽITEJ REAKCIE KAPITÁNA JÁNA FRANCISCIHO“. k 1. júlu 2007 bola z prápora vyňatá rota radiačnej a chemickej ochrany, „protilietadlová raketová batéria a rota ženijno-technického zabezpečenia. Od 1. októbra 2006 sa prápor volá 11. mechanizovaný prápor.

K príslušníkom práporu patril aj Daniel Kavuliak, ktorý bol zastrelený na letisku v Kandaháre v júli 2013.

V júli 2018 bol veliteľ podplukovník Milan Cvik vymenovaný za zástupcu veliteľa 1. mechanizovanej brigády a povýšený na plukovníka. Vo funkcii veliteľa 11. mechanizovaného práporu ho nahradil podplukovník Rudolf Ďurník.

Od mája 2023 je veliteľom pplk. Marián Golis. Jeho predchodcom bol plk. Rudolf Janči.

## Referencie

## Externé odkazy
* Mechanizovaný prápor – prápor okamžitej reakcie kapitána Jána FRANCISCIHO

Kategória:1. mechanizovaná brigáda
Kategória:Slovenské vojenské jednotky
Kategória:Prápory
FK Rubin (Kazaň)

**Futboľnyj klub Rubin Kazaň** je ruský futbalový klub so sídlom v Kazani. V roku 2008 vyhral klub prvýkrát v histórii ruskú ligu.

V sezóne 2021/2022 klub vypadol do II. najvyššej ruskej ligy (FNL) po tom, čo skončil na predposlednom (15.) mieste v tabuľke.  

20. mája 2023 si Rubin zabezpečil postup späť do ruskej Premier League na sezónu 2023 – 2024.  

## Slávni hráči
*  Savo Milošević

## Referencie



Rubin Kazaň
Rubin Kazaň
The Game (hra)

**The Game** (angl. *hra*) je hra mysle, ktorej cieľom je vyhnúť sa mysleniu na hru samotnú. Hru nemožno vyhrať, hráči sa iba môžu pokúsiť oddialiť prehru. 

## Pravidlá

# Hra sa hrá stále a hrá ju každý. (Resp. každý, kto o nej vie.)
# Kedykoľvek si hráč na hru spomenie, prehrá. 
# Každá prehra musí byť ohlásená ľuďom v okolí. (Často sa používa jednoducho veta v štýle "Prehral som" (angl. "I lost The Game"))

Pravidlá teda definujú prehru, no vyhrať nie je možné.

## Iné projekty

Kategória:Hry
HK Dinamo Riga

**Dinamo Riga** je hokejový klub sídliaci v Rige v Lotyšsku. Klub bol založený 7. apríla 2008 ako nástupca klubu s rovnakým názvom, ktorý zanikol v roku 1995. Klub pôsobí v najvyššej lotyšskej hokejovej lige.

Farmárskym tímom je HK Riga 2000 pôsobiaci v Lotyšskej a Bieloruskej extralige.

## Zoznam hráčov
Aktuálny zoznam hráčov k 6. februáru 2009.

### Štatistika
Top 10 hráčov s najviac bodov po konci základnej časti KHL.

**''Poznámka:** Pos = Pozícia; GP = Odohranté zápasy; G = Góly; A = Asistencie; Pts = Body; * = aktuálny hráč Dinamo Riga ''

## Referencie

## Externé odkazy
* Oficiálne stránky  
* Medzinárodná verzia oficiálnych stránok
* Stránky fanúšikov 

Kategória:Lotyšské hokejové kluby
Kategória:Šport v Rige
Kategória:Kontinentálna hokejová liga
Pozemný hokej na Letných olympijských hrách 2008 – ženy

Ženský turnaj v pozemnom hokeji na letných olympijských hrách v Pekingu vyhrali hráčky Holandska keď vo finále porazili Čínu 2-0. Tretie skončili hráčky Argentíny. Hralo sa po dvoch skupinách po 6 tímov. Prvý dvaja zo skupín postúpili do ďalších bojoch.

## Skupiny
Čas je podľa čínskeho.

### A-skupina



----

---- 

----

----
 
----

----

----
 
----
 
---- 
 
---- 
 
---- 
 
---- 

---- 
 
---- 
 

### B-skupina

 

----
 
----
 
----

----
 
----

----
 
----

----
 
----

----

----

----

----

----

## Zápasy o umiestnenie
### Zápas o 11. miesto

### Zápas o 9. miesto

### Zápas o 7. miesto

### Zápas o 5. miesto

## Vyraďovacia časť

### Pavúk

### Semifinále

----

### Zápas o 3. miesto

### Finále

## Konečné poradie

## Externé odkazy
* oficiálna stránka Letných olympijských hier 2008  

Kategória:Pozemný hokej na Letných olympijských hrách 2008
Jing-tung jou-jung kuan

**Jing-tung jou-jung kuan** (, tradičným písmom , ) je plavecká hala v olympijskom športovom centre v Pekingu, Číne. Má kapacitu 4&thinsp;852 miest. Poslednú rekonštrukciu haly dokončili 10. septembra 2007. Počas olympijských hier 2008 sa tu odohral turnaj vo vodnom póle a súťaže v modernom päťboji a plaveckých disciplínach.

V tejto aréne sa konali v roku 1990 ázijské hry.

## Galéria

Image:2008 Olympic Sports Center Yingdong Natatorium 2.JPG|Jing-tungova plaváreň
Image:2008 Olympic Sports Center Yingdong Natatorium Indoor.JPG|Interiér Jing-tungovej plavárne


Kategória:Plavárne
Kategória:Stavby v Pekingu
Kategória:Letné olympijské hry 2008
Kategória:Športové haly v Číne
Kategória:Architektúra z 1990
Kategória:Plávanie v Číne
Hrobka Chentkaus I.

**Hrobka Chentkaus I.** alebo **Štvrtá pyramída v Gíze** (ďalšie názvy: **Pyramída Chentkaus I.**, **Lepsius C**), je  dvojstupňová hrobka kráľovskej matky Chentkaus I., pravdepodobne dcéry faraóna Menkaureho, ktorá sa nachádza pri troch pyramídach na pyramídovom poli v Gíze. Nadzemná časť má dva stupne, prvý stupeň je vytvorený z opracovaného skalného výbežku, druhý je z kamenných kvádrov. Do vnútornej štruktúry hrobky sa vstupuje z juhovýchodu a pozostáva z predsiene a dvoch komôr s reliéfnou výzdobou. Z jednej vedie šachta do podzemnej časti. Dispozícia subštruktúry má originálnu skladbu a spája prvky typu kráľovskej a súkromnej hrobky. Tvorí ju pohrebná komora a šesť malých, asi zásobných komôr. Pri výskume v roku 1932 sa našli zlomky alabastrového sarkofágu. V ďalšom období (začiatkom 5. dynastie) hrobku a jej areál prestavovali a bola pravdepodobne provizórne pripojená k údolnému chrámu Menkaureho pyramídy. Pri objekte boli objavené dve jamy, jedna na pohreb lode a druhá neznámeho určenia, v tvare nádrže so schodiskom. Nálezy v hrobke a jej okolí (napr. nezvyčajná titulatúra na reliéfoch) dokazujú mimoriadny spoločenský význam Chantkaus I. na sklonku 4. dynastie.

## Referencie

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty

## Literatúra
* 
* 

Kategória:Pyramídy v Egypte
Kategória:Gíza
Ján Rojko

**Ján Rojko** môže byť:

* slovenský evanjelický kňaz a veršovník, pozri Ján Rojko st.
* slovenský pedagóg a národnokultúrny pracovník (1774 – 1838), syn predošlého, pozri Ján Rojko ml.
* slovenský regionálny maliar (19392017), pozri Ján Rojko (maliar)

Rojko, Ján
Lepsius I

**Lepsius I** alebo **Pyramída Lepsius I** je označenie pre pozostatky neznámeho objektu, pravdepodobne pyramídy, pri dedine Abú Rawáš v Egypte. Objekt pozostáva z odhaleného kamenného jadra, obklopeného masou muriva z nepálených tehál. Egyptológovia ho datujú do obdobia druhej polovice 3. dynastie, aj napriek netradičnej polohe (okraj záplavovej zóny Nílu pre pyramídu zo Starej ríše) a stavebnému materiálu (nepálená tehla). Dôvodom je okolo tridsať sekundárne vybudovaných súkromných hrobiek z obdobia 5. a 6. dynastie, ktoré sa našli vo vnútri hmoty obnaženého kamenného jadra objektu. Dnes je objekt takmer rozobraný. Podľa niektorých súčasných názorov mohlo ísť o pyramídu a jej staviteľom  mohol byť Hunej. 

## Referencie

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty

## Literatúra
* 
* 

Kategória:Pyramídy v Egypte
Fakulta mechatroniky Trenčianskej univerzity Alexandra Dubčeka v Trenčíne

**Fakulta mechatroniky Trenčianskej univerzity Alexandra Dubčeka v Trenčíne** (skr. **FM TnUAD**) bola jednou z fakúlt Trenčianskej univerzity Alexandra Dubčeka v Trenčíne. Poskytovala vysokoškolské vzdelávanie a rozvíja vedecké bádanie v odboroch mechatronika a manažérstvo kvality produkcie. 

## História
Táto fakulta vznikla už pri vzniku univerzity 1.7. 1997. Počet jej študentov mal za posledné roky rastúci trend a v školskom roku 2008/2009 ju navštevovalo okolo osemsto. V roku 2010 univerzita túto fakultu zrušila, z dôvodu odobratia akreditácie ministerstvom školstva.

## Umiestnenie
Fakulta sa nachádzala v mestskej časti Záblatie na ulici Pri parku.

## Aktivity
Fakulta mechatroniky konala pravidelne od roku 2007 tzv. Letnú školu mechatroniky. Tá bola určená pre študentov stredných škôl Trenčianskeho kraja so zameraním na mechatroniku, elektrotechniku, strojárstvo a informatiku. Boli tu prezentované prednášky na aktuálne témy vo vede a výskume ako aj vedecko-výskumné aktivity na Fakulte mechatroniky Trenčianskej univerzity. Prednášali ich významní odborníci zaujímavou populárnou formou. Prednášky boli doplnené o praktické cvičenia na vybrané témy a prehliadku odborných laboratórií. Absolvovaním LŠM získali zúčastnení študenti certifikát udelený Dekanom fakulty mechatroniky. Letná škola mechatroniky je organizovaná s podporou Európskeho sociálneho fondu.  

Fakulta mechatroniky sa pravidelne aktívne zapájala do Európskeho týždňa vedy a techniky.

## Pracoviská
* Katedra informatiky
* Katedra mechatronických systémov
* Katedra metrológie a manažérstva kvality
 
## Referencie

## Pozri aj
* mechatronika

## Externé odkazy
* Oficiálna stránka fakulty 
* Stránka univerzity 
* mechatronika.sk  

Kategória:Trenčianska univerzita Alexandra Dubčeka v Trenčíne
Kategória:Bývalé vysokoškolské fakulty na Slovensku
Frank De Winne

**Frank De Winne** (* 25. apríl 1961, Gent, Belgicko) je od januára 2000 belgický astronaut, člen oddielu astronautov ESA. Roku 2002 vzlietol na palube ruskej kozmickej lode Sojuz TMA-1 na Medzinárodnú vesmírnu stanicu (ISS) na týždennú návštevu. V roku 2009 sa stal členom dlhodobej posádky ISS (Expedícia 20). 

## Život
### Vojenský pilot
Frank De Winne roku 1984 ukončil Kráľovskú vojenskú akadémiu v Bruseli. Potom slúžil v belgickom vojenskom letectve, dosiahol kvalifikáciu skúšobného pilota. Na rôznych typoch lietadiel nalietal viac ako 2300 hodín. 

### Kozmonaut
Už roku 1991 bol jedným z piatich belgických finalistov druhého výberu ESA. Vtedy za Belgicko medzi európskych astronautov postúpila Marianne Merchezová. De Winne sa astronautom oddielu ESA stal až v januári 2000. 

#### Prvý let
V auguste 2001 začal výcvik v ruskom Stredisku prípravy kozmonautov. V novembri toho istého roku bol začlenený do posádky 4. návštevnej expedície (EP 4) na Medzinárodnú vesmírnu stanicu (ISS). Posádka v zložení: veliteľ Sergej Zaľotin, palubný inžinier 1 Frank De Winne a palubný inžinier 2 Jurij Lončakov okamžite začala prípravu. Vlastná dohoda o lete belgického kozmonauta (program Odissea) bola podpísaná až 18. apríla 2002. 

Do vesmíru odštartovali z kozmodrómu Bajkonur 30. októbra 2002 v Sojuz TMA-1. Hlavnou úlohou letu bola zámena lode Sojuz, slúžiacej ako záchranná loď ISS. Po týždennom pobyte na ISS sa trojica 10. novembra 2002 vrátila na Zem na palube Sojuz TM-34, celkovo po 10 dňoch, 20 hodinách a 52 minútach letu. 

V auguste 2006 bol určený za náhradníka Leopolda Eyhartsa (Expedícia 16, štart STS-122, pristátie STS-123). Let Eyhardsa uskutočnil vo februári - marci 2008.  

#### Druhý let
V auguste 2007 bol zaradený do Expedície 20, pričom v júli 2008 bol menovaný za veliteľa Expedície 21. 

Dňa 27. mája 2009 odštartoval z kozmodrómu Bajkonur v kozmickej lodi Sojuz TMA-15. Spolu s ním boli na palube ruský kozmonaut Roman Romanenko - veliteľ lode a Robert Thirsk z Kanadskej vesmírnej agentúry (CSA). Cieľom letu bola Medzinárodná vesmírna stanica (ISS) pri ktorej Sojuz pristál 29. mája 2009. Posádka Sojuz TMA-15 rozšírila počet kozmonautov ISS na 6, De Winne v dlhodobej posádke Expedície 20 zaujal pozíciu palubného inžiniera. 
Po výmene posádky sa stal veliteľom Expedície 21. Na Zem sa vrátil 1. decembra 2009.

## Referencie



## Iné projekty

Kategória:Belgickí kozmonauti
Kategória:Držitelia Radu Priateľstva
Kategória:Astronauti ESA
Roman Jurievič Romanenko

**Roman Jurievič Romanenko** (; * 9. august 1971, Ščiolkovo) je bývalý ruský kozmonaut, v rokoch 1997 až 2014 bol aktívnym členom oddielu kozmonautov CPK. V máji 2009 sa na šesť mesiacov vypravil na Medzinárodnú vesmírnu stanicu (ISS) ako člen Expedície 20 a Expedície 21. Svoj približne polročný pobyt na ISS si od decembra 2012 do polovice mája 2013 zopakoval v rámci Expedícií 34 a 35.

## Život
### Mladosť
Roman Romanenko je synom kozmonauta Jurija Romanenka. Roku 1992 ukončil štúdium na Černigovskej vojenskej vysokej leteckej škole. Po škole slúžil v leteckom pluku Strediska prípravy kozmonautov J. A. Gagarina (CPK) ako asistent veliteľa lietadla. lietal na lietadlách L-39 a Tu-154 s celkovým náletom 800 hodín.  

### Kozmonaut
V polovici deväťdesiatych rokov sa prihlásil na kozmonautický výcvik, prešiel lekárskymi prehliadkami a 28. júla 1997 bol Štátnou medzirezortnou komisiou odporúčaný k zaradeniu do oddielu kozmonautov CPK, do oddielu bol zapracovaný na pozícii kandidáta na kozmonauta 26. decembra 1997. Absolvoval dvojročnú všeobecnú kozmickú prípravu a 1. decembra 1999 získal kvalifikáciu skúšobný kozmonaut. 

Od januára 2000 bol zaradený medzi kozmonautov pripravujúcich sa na lety na Medzinárodnú vesmírnu stanicu (ISS). Od júla 2001 sa zdržiaval v Johnsonovom vesmírnom stredisku v Houstone ako splnomocnenec CPK. Vo februári 2005 bol zaradený do záložnej posádky Expedícia 9, vo februári 2003 bola posádka rozpustená. 

V júli 2005 sa stal členom skupiny 15/16/17, z ktorej mali byť zostavené posádky Expedície 15 až 17. V máji 2006 bol menovaný do záložnej posádky Expedícia 15 (odštartovala v apríli 2007). V auguste 2007 bol predbežne zaradený do hlavnej posádky Expedície 21, ale v septembri 2008 Roskosmos oznámil jeho preradenie do Expedície 20.  

#### Prvý let
Dňa 27. mája 2009 odštartoval z kozmodrómu Bajkonur v kozmickej lodi Sojuz TMA-15 ako jej veliteľ. Spolu s ním boli na palube belgický astronaut Frank De Winne (ESA) a Robert Thirsk z Kanadskej vesmírnej agentúry (CSA) . Cieľom letu bola Medzinárodná vesmírna stanica (ISS) pri ktorej Sojuz pristál 29. mája 2009. Posádka Sojuz TMA-15 rozšírila počet kozmonautov ISS na 6, Romanenko v dlhodobej posádke Expedície 20 zaujal pozíciu palubného inžiniera.  

Roman Romanenko je ženatý, má syna a dcéru.

## Referencie

## Zdroj

Kategória:Ruskí kozmonauti
Kategória:Ruskí letci
Vịnh Hạ Long

**Vịnh Hạ Long** (doslova "zátoka klesajúceho draka") alebo po slovensky **Hạ Long** či **Dračia zátoka** je záliv vo Vietname v Bacboskom zálive. Je vyhľadávanou turistickou lokalitou najmä vďaka svojim vápencovým skalám vystupujúcim z mora často len vo forme osamotených monumentov.

Záliv bol v roku 1994 zapísaný na zoznam svetového dedičstva UNESCO.

## Iné projekty

## Zdroj

Kategória:Geografia Vietnamu
Kategória:Zálivy Tichého oceánu
Kategória:Lokality Svetového dedičstva vo Vietname
Bundesanstalt Technisches Hilfswerk

110px|vpravo|Znak Technisches Hilfswerk
**Bundesanstalt Technisches Hilfswerk** (doslova nem. *Spolková inštitúcia Technická pomocná činnosť (ľuďom v núdzi)*, skratka *THW*) je štátna organizácia Spolkovej republiky Nemecko. Až 99% členov tvoria dobrovoľníci.

## Dejiny
náhľad|vpravo|Historické vozidlá THW
Organizácia *Technisches Hilfswerk* bola založená po druhej svetovej vojne, roku 1950. Jej hlavným cieľom bola civilná obrana štátu v prípade vojny. V priebehu desaťročí sa však spektrum jej úloh a možností značne rozšírilo a preorientovalo na záchranársku činnosť, najmä počas živelných pohrôm.

Najväčšou katastrofou, ktorej sa zúčastnili príslušníci THW, boli veľké záplavy na rieke Labe vo východnom Nemecku, v auguste 2002. Na operácii sa zúčastnilo asi 24 000 pracovníkov THW. Pomáhali pri záchrane ohrozených a zranených osôb, evakuácií a odstraňovaní následkov katastofy.

Najväčšou akciou mimo územia Nemecka bol zásah vo Francúzsku v roku 2000, keď silné búrky spustošili veľkú časť územia. Pracovníci THW vypomáhali najmä pri obnovovaní poškodenej elektrifikácie, najmä pre nemocnice a ďalšie dôležité inštitúcie. 

Organizácia THW je taktiež aktívna pri mnohých katastrofách v zahraničí, aj mimo Európy, napr. pri zemetrasení v Indickom oceáne v roku 2004, hurikáne Katrina v USA roku 2005 alebo pri ničivom zemetrasení v oblasti Kašmíre v južnej Ázií roku 2005.

## Úlohy a poslanie
náhľad|vpravo|Pracovníci THW odstraňujú následky dopravnej nehody
Úlohy THW sú podrobne opísané v zákone NSR nazývanom *Helferrechtsgesetz* (Zákom o práve pomáhajúcich). Tieto úlohy sú:
* Technická pomoc v Nemecku ako súčasť opatrení civilnej ochrany
* Technická a humanitárna pomoc v zahraničí
* Technická a logistická pomoc v rámci jednotlivých vládnych i mimovládnych organizácií, napr. hasiči, polícia alebo colné orgány.

## Externé odkazy
* THW - Homepage  Oficiálna internetová stránka 

## Iné projekty

Kategória:Nemecko
Zákopová vojna

thumb|Britské zákopy počas prvej svetovej vojny.

**Zákopová vojna** je forma vojny, v ktorej obe strany držia opevnené pozície, pričom bojové línie sú statické. Zákopová vojna dosiahla svoj vrchol počas prvej svetovej vojny, v období, keď bola revolúcia vo vývoji palebnej sily o krok napred pred podobným rozvojom v oblasti mobility na bojisku, čo vyústilo do pomalej a vyčerpávajúcej formy vojny. Obe strany boli schopné efektívne brániť svoje pozície avšak neboli schopné viesť útočné operácie bez ťažkých strát pri prekonávaní nepriateľskej obrany. Ich taktika spočívala v tom, že vystavali prepracovaný a ťažko opevnený systém zákopov a podzemných stavieb, ktorý pozdĺž celej frontovej línie zrkadlovo kopíroval ten nepriateľský, so živou silou na oboch stranách kryjúcou sa za ostnatým drôtom a navzájom sa ohrozujúcou paľbou z ručných zbraní a predovšetkým guľometov. Oblasť nachádzajúca sa medzi proti sebe ležiacimi frontovými líniami, známa ako územie nikoho, bola naplno vystavená ničivým účinkom paľby z ručných zbraní a delostrelectva oboch strán. Pri útokoch, dokonca aj pri tých úspešných, boli ťažké straty útočiacej strany samozrejmosťou.

Zákopová vojna sa vyskytla už v priebehu krymskej vojny, americkej občianskej vojny, rusko-japonskej vojny, druhej búrskej vojny a vrchol rozmachu dosiahla v krvavých bojoch na západnom fronte prvej svetovej vojny. Charakteristické pre zákopovú vojnu boli útoky pechoty vybavenej opakovacími puškami na opevnené postavenia bránené paľbou guľometov. Takéto útoky mali spravidla za následok ťažké straty útočiacich vojsk. V určitej forme tiež bola príznačná pre obdobia stabilizácie frontových operácií počas druhej svetovej vojny ale aj napríklad pre niektoré etapy bojov rusko-ukrajinskej vojny.

Zákopová vojna je často sprevádzaná opotrebovávacou vojnou.

## Zdroj

Kategória:Druhy vojny
Invázia (vojenstvo)

[náhľad|[Operácia Barbarossa|Operácia Barbarosa bola najväčšia pozemská invázia všetkých čias.]]
**Invázia** je útočná vojenská operácia, pri ktorej celé ozbrojené sily jednej geopolitickej entity, alebo ich veľká časť, vstúpia agresívne na územie kontrolované inou podobnou entitou, zvyčajne s cieľom dané územie dobyť, oslobodiť alebo obnoviť na ňom svoju autoritu, prinútiť napadnutého k územným či iným ústupkom, zmene vlády, či kombinácia hore uvedených cieľov. 

Invázia môže byť príčinou pre vyhlásenie vojny, môže byť použitá ako súčasť širšej stratégie s cieľom ukončenia vojny alebo môže byť vojnou sama osebe. Z dôvodu širokého spektra operácií spojených s inváziou je invázia zvyčajne považovaná za strategickú operáciu. Za najväčšiu inváziu v novodobých dejinách je všeobecne považovaná invázia Nacistického Nemecka do ZSSR v roku 1941.

## Zdroje

Kategória:Vojsko
Kategória:Vojenská terminológia
Bańdzioch Kominiarski

náhľad|Severné svahy Kominiarskiego Wierchu
**Bańdzioch Kominiarski** je veľký jaskynný systém, ktorý bol objavený v roku 1968 poznaňskými speleológmi v masíve Kominiarskiego Wierchu. Tým sa podarilo objaviť asi tri kilometre chodieb a dosiahnuť hĺbku . V rokoch 1976 až 1978 pokračovali v prieskume jaskyniari z Krakova. Tým sa podarilo objaviť ďalších viac než päť kilometrov chodieb a dosiahnuť hĺbku  (celková denivelácia jaskyne je o  vyššia, teda ). Do roku 2000, kedy TPN jaskyňu uzavrel a nepovolil ďalší výskum jaskyne, bolo známych  chodieb. Vchod do jaskyne sa nachádza vo výške .

## Literatúra
* Otakar Brandos - Vysoké a Belianske Tatry, Poľské Tatry

Kategória:Jaskyne v Poľsku
William Harvey

**William Harvey** (* 1. apríl 1578, Folkestone – † 3. jún 1657, Hampstead) bol anglický lekár a anatóm. Presným opisom činnosti krvného obehu pripravil základy pre vznik modernej fyziológie.

## Životopis
Narodil sa ako najstarší z deviatich detí obchodníka Thomasa Harveyho a jeho manželky Joany. Ako šestnásťročný začal so štúdiom medicíny na univerzite v Cambridge, ktoré ukončil v roku 1597. Od roku 1602 študoval na univerzite v Padove, v tej dobe jednej z najrenomovanejších univerzít v Európe. Tam objavil jeden z jeho učiteľov Hieronymus Fabricius chlopne v žilách, nevedel však zistiť, aká je ich funkcia. Podľa vtedajšieho názoru, ktorý vychádzal z Galénovej náuky nebol možný obeh krvi v organizme. 

Po návrate do Anglicka si otvoril lekársku prax a pokračoval ďalej vo výskume objavu jeho učiteľa. V roku 1607 bol prijatý do *Royal Colege of Physicians*. Od roku 1608 pracoval ako lekár na anglickom kráľovskom dvore, neskôr sa stal osobným lekárom kráľa Karola I., ktorý veľkoryso podporoval jeho výskumy. V roku 1628 publikoval dielo *Exercitatio Anatomica de Motu Cordis et Sanguinis in animalibus* (Anatomická štúdia pohybu srdca a krvi v zvieratách), kde vysvetlil systém uzatvorenej cirkulácie krvi v organizme. Táto publikácia mu priniesla uznanie v celej Európe, narážal však aj na kritiku konzervatívnych zástancov Galénovej teórie. Úplne sa dala Harveyho teória potvrdiť až po vynájdení mikroskopu, ktorým sa dali skúmať kapiláry.

Zomrel na následky mozgovej porážky vo veku 79 rokov.

## Externé odkazy
* encyklopedia.sme.sk
* bedekerzdravia.sk
* William Harvey: „On The Motion Of The Heart And Blood In Animals“, 1628

Kategória:Anglickí lekári
Kategória:Osobnosti na argentínskych poštových známkach
Kategória:Absolventi Padovskej univerzity
Parndorfer Platte

náhľad|Parndorfer Platte

**Parndorfer Platte** (iný nemecký názov: **Parndorfer Heide**; po maďarsky **Pusztahát, Pándorfalvi-fennsík**; do slovenčiny ojedinele prekladané ako *Parndorfská plošina*) je rovina s rozlohou zhruba 200 km ² v severnej časti spolkovej krajiny Burgenland v Rakúsku, ktorá vznikla počas ľadovej doby. Nadmorská výška sa pohybuje v rozmedzí 160 - 180 m n. m. a tvorí prechod medzi Alpami a Západnými Karpatmi.

Celé územie je riedko osídlené a dominujú mu veľké plochy pôdy využívanej hlavne na poľnohospodárske účely. Oblasť je takmer nezalesnená, bez riek či potokov a presahuje o 30 m okolité územie. Má špecifickú mikroklímu a z tohto dôvodu sa tu vyskytuje špecifická vegetácia, ako aj fauna výnimočná pre Rakúsko. Medzi najznámejšie tu žijúce živočíchy patrí drop fúzatý, ale aj orol kráľovský.

Tieto špecifiká boli zohľadnené aj pri výstavbe Severovýchodnej diaľnice A6, ktorá smeruje cez Kittsee do Bratislavy. Práve výstavba tzv. *zelených mostov* zabezpečujúcich bezpečný prechod diaľnice pre voľne žijúce živočíchy, spôsobila oneskorenie výstavby.

Početné veterné turbíny zas využívajú iný prírodný úkaz. Parndorfer Platte je jedným z nejveternejších vnútrozemských regiónov Európy, porovnateľným s regiónmi väčšiny pobrežných oblasti Severného mora. Z tohto dôvodu tu postavila rakúska spoločnosť Bewag najväčšie rakúske veterné farmy s kapacitou približne 350 MW.

## Iné projekty

Kategória:Geomorfologické jednotky Rakúska
Kategória:Geografia Rakúska
Kategória:Burgenland
Kategória:Neusiedl am See (okres)
Pozemný hokej na Letných olympijských hrách 2008 – muži

Mužský turnaj v pozemnom hokeji na letných olympijských hrách v Pekingu vyhrali hráči Nemecka, keď vo finále porazili Španielsko 1:0. Tretí skončili hráči Austrálie. Hralo sa vo dvoch skupinách po 6 tímov. Prví dvaja zo skupín postúpili do ďalších bojov.

## Skupiny
### A-skupina



---- 

----

----

----

----

----

----

----

----

----

----

----

----

----

### B-skupina



----

----

----

----

----

----

----

----

----

----

----

----

----

----

## Zápasy o umiestnenie
### Zápas o 11. miesto

 

### Zápas o 9. miesto

### Zápas o 7. miesto

### Zápas o 5. miesto

## Vyraďovacia časť

### Pavúk

### Semifinále

----

### Zápas o 3. miesto

### Finále

## Konečné poradie

## Externé odkazy
* oficiálna stránka Letných olympijských hier 2008  

Kategória:Pozemný hokej na Letných olympijských hrách 2008
Honorius II.

**Honorius II.** (vlastným menom **Lamberto Scannabecchi**) (* 1060 - † 13. február 1130, Rím) bol 163. pápež od 21. decembra 1124 až do svojej smrti. Počas jeho pontifikátu dostali premonštráti a templári potvrdenia svojich rádov.

## Pozri aj

* Zoznam kardinálov vymenovaných Honoriom II.

Kategória:Talianski pápeži
Kategória:Narodenia v 1060
Kategória:Úmrtia 13. februára
Kategória:Úmrtia v 1130
Atletika na Letných olympijských hrách 2008 – Beh na 1 500 m žien

**[[Beh na 1 500 metrov]] žien** bola jednou z 23 ženských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang od 19. do 21. augusta. Vyhrala Keňanka Nancy Lagatová.

## Kvalifikácia

 
## Rekordy

## Medailisti

## Finále

## Pozri aj
* Atletika na Letných olympijských hrách 2008
* Letné olympijské hry 2008

## Externé odkazy
* štatistika na iaaf.org

1500 m mužov, Beh na
2008, Letné olympijské hry
Trident

**Trident** môže znamenať:
* mesto v Taliansku, pozri Trident (mesto)
* americkú spoločnosť, pozri Trident Microsystems 
* kódové meno konferencie vo Washingtone v roku 1943, pozri Operácia Trident 
* renderovacie jadro prehladača Microsoft Internet Explorer, pozri Trident (jadro) 
* medzikontinentálnu balistickú strelu, pozri Trident (raketa)
Zoznam najpredávanejších hudobných albumov na svete

Toto je **zoznam najpredávanejších hudobných albumov na svete**. Hlavným kritériom pre zverejnenie albumu v tomto zozname je uvedenie relevantného zdroja. Zverejnený album musí mať dosiahnutý minimály celosvetový predaj 20 miliónov nosičov. Zoznam albumov je zoradený podľa počtu predaných nosičov, v prípade zhody je radený podľa mena umelca. Zoznam obsahuje všetky druhy nosičov: štúdiové albumy, kompilácie, alebo tzv. greatest hits aj od rôznych umelcov, soundtracky a aj remixy.

Najpredávanejším albumom všetkých čias je *[[Thriller (album)|Thriller]]*. Aj keď sú odhady jeho celosvetového predaja rôzne, oficiálny odhad je 109 miliónov nosičov.

## Viac ako 100 miliónov kópií

## 40 – 50 miliónov kópií

## 31 – 39 miliónov kópií

## 26 – 30 miliónov kópií

## 20 – 25 miliónov kópií

## Pozri aj
* Certifikácie predaja na hudobných trhoch
* Recording Industry Association of America (RIAA)
* Zoznam najpredávanejších singlov sveta
* Zoznam najpredávanejších hudobných umelcov na svete

## Referencie


Kategória:Certifikácie predaja na hudobných trhoch
Zoznam najpredávanejších hudobných umelcov na svete

Toto je **zoznam najpredávanejších hudobných umelcov na svete**. Hlavným kritériom pre zverejnenie albumu v tomto zozname je uvedenie relevantného zdroja. V zverejnenom zozname sú hudobní umelci, ktorí majú dosiahnutý minimálny celosvetový predaj viac ako 50&nbsp;miliónov hudobných nosičov, v ktorých sú zahrnuté ich predané albumy, single, kompilácie, hudobné videá ako aj stiahnutia ich singlov a albumov z internetových obchodov.

## Umelci podľa akceptovaného predaja
### Miliarda a viac predaných nahrávok

### Od 500 do 999 miliónov nahrávok

### Od 200 do 499 miliónov nahrávok

### Od 100 do 199 miliónov nahrávok

### Od 75 do 99 miliónov nahrávok

### Od 50 do 74 miliónov nahrávok

## Pozri aj
* Certifikácie predaja na hudobných trhoch
* Recording Industry Association of America (RIAA)
* Zoznam najpredávanejších singlov sveta
* Zoznam najpredávanejších hudobných albumov na svete

## Referencie


Kategória:Certifikácie predaja na hudobných trhoch
Kategória:Rekordy
Mỹ Sơn

Svätyňa **Mỹ Sơn** je hinduistický chrámový komplex v strednom Vietname. Začiatky výstavby tunajších stavieb spadajú už do 4. storočia Postupne pribúdali chrámy a množstvo ďalších stavieb ako stúpy a pod. Celá oblasť bola významným kultúrnym centrum ríše Čampa. Zvyšky chrámových budov dnes tvoria dôležitú súčasť vietnamských pamiatok napriek tomu, že boli poškodené počas vojny vo Vietname.

Od roku 1999 je komplex Mỹ Sơn zapísaný v zozname svetového kultúrneho dedičstva UNESCO.

## Iné projekty

## Zdroj

Kategória:Lokality Svetového dedičstva vo Vietname
Kategória:Archeologické lokality vo Vietname
Kategória:Hinduistické chrámy
Romeu Sescomes

**Romeu Sescomes** (*? - † 7. október 1380 Lérida) bol léridský biskup v rokoch 1361 - 1380 a dvakrát predseda Katalánskej Generalitat v rokoch 1363 - 1364 a v rokoch 1375 - 1376. Aktívne sa zapájal do politiky, bol výborným diplomatom a vyjednávačom. 

Kategória:Úmrtia v 1380
Kategória:Dejiny Katalánska
Marcel I.

Svätý **Marcel I.** bol 30. pápež katolíckej cirkvi. Dátum narodenia je neznámy. Za pápeža bol zvolený v máji alebo júni v roku 308 a zomrel v roku 309 alebo 310. 

Po smrti pápeža Marcelína v roku 304 Diokleciánove prenasledovanie kresťanov pokračovalo s mimoriadnou krutosťou. Po jeho abdikácii a nástupe nového cisára Galeria v októbri 306 mali kresťania v Ríme relatívny pokoj, aj tak trvalo takmer dva roky, než sa cirkev skonsolidovala natoľko, aby mohol byť zvolený nový biskup rímsky. 

Marcel prevzal vedenie cirkvi vo veľkom neporiadku. Modlitebne i pohrebiská boli skonfiškované a bežné aktivity cirkvi boli prerušené. Bez pevného vedenia sa množili rôzne odštiepenecké názory a odpadlíci z čias perzekúcie sa domáhali opätovného prijatia do kresťanskej komunity bez akéhokoľvek trestu.

Podľa *[[Liber Pontificalis]]* Marcel rozdelil územie Ríma na 25 okrskov v ktorých ustanovil predstaviteľov cirkvi dozerajúcich na prípravy uchádzačov o krst svätý a organizujúcich verejné pokánia odpadlíkov. Okrem toho boli zodpovední za riadny pohreb mučeníkov a uctenie ich pamiatky. Dal vybudovať aj nový cintorín *Cemeterium Novellae* na *Via Salaria* v blízkosti katakômb sv. Priscily. Dochoval sa list do Antiochie, v ktorom uvádza, že rímska cirkev je hlavou celého kresťanstva a že bez súhlasu rímskeho biskupa sa nesmie konať žiadny cirkevný snem.

Marcel vystupoval ako prísny zástanca cirkevných predpisov, a to najmä v otázke návratu odpadlíkov do cirkvi. Podľa niektorých správ bol tento postoj nielen kritizovaný jeho odporcami, ale dokonca sa spor preniesol do ulíc a vyvolal verejné nepokoje. Podľa jednej verzie cisár Galerius, aby znovu nastolil poriadok, dal Marcela vyhnať z mesta.

Niektoré pramene uvádzajú ako dátum smrti 16. január 310, ale nie je jasné či ide o dátum smrti alebo pohrebu. Bol pochovaný ako jeho predchodca v katakombách sv. Priscilly.

Podľa historika Mommsena nebol Marcel pápežom, ale len administrátorom ustanoveným riadiť cirkev do zvolenia nového pápeža.
Podľa neho je 16. január 310 skutočne dátumom úmrtia Marcela a Eusébius bol zvolený za pápeža ešte za Marcelovho života 18. apríla 309. Pre toto tvrdenie však nie sú vierohodné dôkazy.

Pamiatku sv. Marcela uctieva katolícka cirkev 16. januára.

## Iné projekty

## Externé odkazy
* Katolícka encyklopédia 

## Zdroj

Kategória:Pápeži
Kategória:Talianski pápeži
Kategória:Svätci
Kategória:Narodenia v 3. storočí
Kategória:Úmrtia v 310
Kategória:Katolícki svätci majúci sviatok 16. januára
Carska bara

náhľad|Carska bara
**Cárska bara** (srb. cyrilikou: Царска бара) je prírodná rezervácia ekotopu mokrade a rašeliniska v Srbsku vo vojvodinskom Banáte.

Nachádza sa pri sútoku riek Tisa a Begej. Má rozlohu 11&nbsp;km² a zahrnuje tri vodné plochy zvané Carska, Perleska a Tiganjica.

## Galerija

Carska bara01.jpg
Carska bara, Serbia 02.jpg
Carska bara, Serbia 03.jpg
Carska bara, Serbia 04.jpg
Carska bara, Serbia 05.jpg
Carska bara, Serbia 06.jpg


Kategória:Prírodné rezervácie v Srbsku
Let El Al 1862

**Let El Al 1862** bol nákladný let Boeingu 747 izraelskej spoločnosti El Al, ktorý sa 4. októbra 1992 zrútil na dva deväťposchodové obytné domy Groeneveen a Klein-Kruitberg na predmestí Bijlmermeer (časť Amsterdam-Zuidoost) v Amsterdame v Holandsku.

Spočiatku sa odhadovalo, že zahynulo viac ako 200 ľudí, no oficiálna správa potvrdila smrť 47 osôb (4 členovia posádky a 43 ľudí zahynulo na zemi). Novinári zdôrazňovali, že veľa tiel úplne zhorelo a presný počet ľudí v domoch v osudnej chvíli sa nedá určiť. Lietadlo sa vracalo z USA a v Amsterdame dopĺňalo palivo. Niekoľko minút po vzlete pilot oznámil požiar jedného motora a požiadal riadiacu vežu o súhlas, aby mohol núdzovo pristáť. Keď vykonával okruh, aby klesol a mohol pristáť, zasiahol oheň aj ďalšie motory, horiace lietadlo sa stalo neovládateľné a zrútilo sa. Svedkovia hovorili o hrôzostrašných scénach, ktoré sa potom odohrávali. Pri náraze došlo k výbuchu a zničeniu niekoľko poschodí dvoch blokov, obývaných chudobnými emigrantmi z rôznych krajín sveta. Ľudia vyskakovali z okien v horiacich šatách a vypukla všeobecná panika. Záchranným oddielom sa podarilo ihneď zaistiť amsterdamskú ústrednú rozvodňu plynu neďaleko miesta katastrofy.

## Dôvod havárie
Príčina havárie lietadla bolo odtrhnutie vnútorného motora na pravom krídle. Vyšetrovaním sa zistilo, že poistný nit sa v dôsledku únavy materiálu rozlomil. Uvoľnený motor pri páde odtrhol aj vonkajší motor. Lietadlo Boeing 747 dokáže letieť aj s dvomi motormi, ale následkom odtrhnutia motorov sa prerušili hydraulické obvody a lietadlo sa stalo neovládateľné.

## Iné projekty

## Externé odkazy
* Aviation Safety Network

Kategória:Letecké nehody
Kategória:1992
1. hokejová liga SR 2006/2007

**1. hokejová liga SR 2006/2007** bola štrnástou sezónou 1. hokejovej ligy. Liga mala 16 účastníkov. Víťazom súťaže sa stalo družstvo MHK SkiPark Kežmarok, ktoré vo finále play-off porazilo družstvo HK Spišská Nová Ves 4:2 na zápasy v sérii hranej na 4. víťazné zápasy.  Tím HKm Humenné sa do nasledujúcej sezóny neprihlásil. Keďže z extraligy sa nevypadávalo od nasledujúcej sezóny mala súťaž dvoch nováčikov MHK Dolný Kubín a HC 46 Bardejov.

## Základná časť

## Play-off
### Pavúk

### Predkolo

* **[[HK 95 Považská Bystrica]]** - HK Lokomotíva Nové Zámky  **3:0**  (**3:0**, **3:2**, 5:4sn)
* **[[HC VTJ Topoľčany]]** - HKM Humenné **3:2**  (**6:3**, **4:1**, 3:4sn, 3:8, **8:3**) 
* **[[ŠHK 37 Piešťany]]** - HK Trnava   **3:0**  (**5:4**, **5:1**, 4:3) 
* HC Dukla Senica - **[[HK Ružinov 99 Bratislava]]**  **1:3**  (**3:4PP**, **3:1**, 5:6, 2:3)

### Štvrťfinále

* **[[HK Spišská Nová Ves]]** - HK Ružinov 99 Bratislava  **4:0**  (**8:1**, **5:2**, 7:2, 5:3) 
* **[[MHK SkiPark Kežmarok]]** - ŠHK 37 Piešťany  **4:0**  (**4:0**, **3:2**, 4:1, 1:0) 
* HK Lietajúce Kone Prešov - **[[HC VTJ Topoľčany]]**  **1:4**  (**9:3**, **0:2**, 3:4, 1:2PP, **3:4sn**) 
* **[[HC ’05 Banská Bystrica]]** - HK 95 Považská Bystrica  **4:0**  (**8:0**, **4:0**, 4:3, 7:1) 

### Semifinále

* **[[HK Spišská Nová Ves]]** - HC VTJ Topoľčany  **4:1**  (**3:4PP**, **4:1**, 5:1, 10:3, **3:0**)
* **[[MHK SkiPark Kežmarok]]** - HC ’05 Banská Bystrica  **4:0**  (**5:2**, **6:2**, 6:2, 3:2PP) 

### Finále

* HK Spišská Nová Ves - **[[MHK SkiPark Kežmarok]]**  **2:4**  (**1:5**, **2:1**, 2:6, 2:1, **0:4**, 2:3)

Kategória:Sezóny slovenskej hokejovej ligy
Kategória:Ľadový hokej v 2006
Kategória:Ľadový hokej v 2007
Kategória:1. hokejová liga SR
1. hokejová liga SR 2004/2005

**1. hokejová liga SR 2004/2005** bola dvanástou sezónou 1. hokejovej ligy. Liga mal 12 účastníkov. Víťazom súťaže sa stalo družstvo HKm Detva (Zvolen B), ktoré vo finále play-off porazilo družstvo HC VTJ Topoľčany 4:1 na zápasy v sérii hranej na 4. víťazné zápasy. Družstvo HC VTJ Topoľčany bojovalo v baráži o extraligu no účasť si nevybojovalo. Do extraligy napokon postúpil Martin, ktorý si licenciu kúpil od tímu HK Spartak Dubnica nad Váhom. Vypadlo družstvo HKm Detva nakoľko B-tímom HKm Zvolen sa stalo družstvo Banskej Bystrice. Postúpilo družstvo HKm Humenné.

## Základna časť

## Play-off
### Pavúk

### Štvrťfinále

* **[[MHC Martin]]** - HC Dukla Senica  **4:1**  (4:2, 7:4, 1:3, 4:1, 5:2) 

* **[[HC Topoľčany|HC VTJ Topoľčany]]** - HK Spišská Nová Ves  **4:0**  (3:2sn, 4:1, 4:2, 6:5PP) 

* HK Lietajúce Kone Prešov - *[[HC 07 Orin Detva|HKm Detva]] ([[HKm Zvolen|Zvolen B]])*'  **2:4**  (2:3, 3:2, 2:3, 0:1, 7:2, 1:3)

* HK Trnava - **[[MšHK Prievidza]]**  **0:4**  (1:3, 2:3, 2:6, 1:3)

### Semifinále

* MHC Martin - **[[HC 07 Orin Detva|HKm Detva]] ([[HKm Zvolen|Zvolen B]])** **0:4**  (1:3, 3:5, 2:3, 1:2sn)

* **[[HC Topoľčany|HC VTJ Topoľčany]]** - MšHK Prievidza **4:3**  (2:4, 4:5sn, 5:3, 5:4, 2:4, 5:3, 3:1)

### Finále

* HC VTJ Topoľčany - ** [[HC 07 Orin Detva|HKm Detva]] ([[HKm Zvolen|Zvolen B]])**  **1:4**  (5:3, 1:8, 1:9, 0:3, 1:3)

## Baráž o udržanie

* **[[HC ’05 Banská Bystrica|ŠaHK Iskra Banská Bystrica]]** - HKm Humenné  **3:2**  (1:4, 4:1, 3:2, 3:5, 5:4sn)

## Baráž o postup

* **[[MHK Dubnica nad Váhom|HK Spartak Dubnica nad Váhom]]** - HC VTJ Topoľčany  **4:2**  (**7:1**, **2:4**, 1:2, 3:0, **8:0**, 7:1)

Kategória:Sezóny slovenskej hokejovej ligy
Kategória:Ľadový hokej v 2004
Kategória:Ľadový hokej v 2005
Kategória:1. hokejová liga SR
Mušketa

thumb|Mušketieri strieľajúci z muškiet – historická rekonštrukcia bitky z doby tridsaťročnej vojny
**Mušketa** je strelná zbraň zvyčajne bez vývrtu hlavne, nabíjaná spredu. Mušketa bola ťažšia zbraň než arkebuza. Pravdepodobne sa vyvinula v Taliansku zo strelnej zbrane nazývanej *moschette* alebo *moschettone*, ktorá bola používaná na valoch opevnení, ale bola príliš ťažká na to, aby ju vojak mohol niesť a používať na bojovom poli. Na začiatku 16. storočia začali Španieli používať strelnú zbraň nazvanú mušketa, ktorá bola dostatočne ľahká i pre bojisko, ak sa pred streľbou oprela do vidlice tzv. furkety. Podľa anglických štandardov zo začiatku 17. storočia mala mať kaliber 12 guliek na libru olova.

## Iné projekty

## Zdroj

Kategória:Strelné zbrane
Bill of Rights

thumb|Bill of Rights
**Bill of Rights** („*Zákon o právach*“) bolo písomné potvrdenie práv anglického parlamentu, vydané v roku 1689 Viliamom Oranžským a jeho manželkou Máriou II. pri ich korunovácii za anglických panovníkov. 

V tejto listine bolo okrem iného potvrdené, že kráľ nesmie bez súhlasu parlamentu zvýšiť dane, poslanec parlamentu sa zodpovedá výlučne len pred parlamentom a nie pred kráľom či kráľovskými súdmi (poslanecká imunita). Kráľ smie mať v čase mieru armádu len so súhlasom parlamentu.

Bill of Rights platí dodnes ako základ parlamentnej demokracie.

## Iné projekty

## Externé odkazy
* Text Bill of Rights 

## Zdroj

Kategória:Ústavy v Spojenom kráľovstve
Kategória:Právne predpisy v Spojenom kráľovstve
Kategória:Dejiny práva
Karibu

**Karibu** môže byť:
*v zoológii: (a) severoamerický názov soba arktického alebo (b) jeden či viacero poddruhov soba arktického, pozri pod sob arktický
*bývalá brazílska značka automobilov, pozri Karibu (značka)
*nabatejský architekt, pozri Karibu (architekt)